/ Ad

|  |  |
| --- | --- |
| Teitl y gweithgaredd: | Ydych chi’n cofio? |
| Disgrifiad: | Darllen a deall/ Adalw gwybodaeth |
| Blynyddoedd ysgol: | CA2 |
| Sgìl Rhaglen Astudio posib: | Darllen – darllen a deall – ymateb a dadansoddi  Ysgrifennu – trefnu syniadau a gwybodaeth -Strwythur a threfn |
| Testun T. Llew Jones | *Tân ar y Comin* |
| Offer angenrheidiol: | * Copi o ddarn o’r nofel *Tân ar y Comin* * Taflen gwestiynau: ‘Ydych chi’n cofio?’ |
| Trefn a awgrymir: | * Darllenwch y darn o’r nofel. * Cyflwynwch y daflen gwestiynau. * Y dysgwyr yn cwblhau’r dasg yn unigol. * Yr atebion cywir...  1. Roedd hi’n gymylog ac yn sych. 2. Roedd yr hen gaseg wedi cael ebol bach. 3. Roedd lwmp mawr poenus gan Tim yn ei wddf oherwydd ei fod ar fin crio/llefain. 4. Roedd Tim yn ofni beth fyddai’n digwydd yn y dyfodol. 5. Hen arfer y sipsiwn oedd llosgi corff sipsi oedd wedi marw yn ei garafán/ei charafán. 6. Roedd Amos Lovell yn gloff ac roedd ganddo farf ddu. 7. Roedd pobl yn mynd i’r nefoedd wedi iddynt farw. 8. Buodd Tim byw yn y garafán ers iddo gael ei eni. 9. Penbleth ydy pan nad ydych yn siŵr beth i’w wneud. Roedd Tim mewn penbleth oherwydd nad oedd yn gwybod beth oedd yn mynd i ddigwydd iddo nesaf. Ateb personol y dysgwr...... 10. Efallai.... Aeth Tim i chwilio am help...neu...   Daeth rhywun i’r garafán i roi cymorth iddo.... neu...  Aeth Tim allan i gwrdd â’r ebol bach newydd. |
| Gweithgareddau gwahaniaethol: | Y dysgwyr yn creu cwestiynau eu hunain. |